google/wiki40b huggingface dataset:
Victot-Pontfol

Poloha

Obec má rozlohu 10,66 km². Najvyšší bod je položený 127 m n. m. a najnižší bod 7 m n. m.

Obyvateľstvo

Počet obyvateľov obce je 119 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
IC 1101

Opis

Galaxia je klasifikovaná ako supergiantná eliptická (E) až šošovková  (S0) a je najjasnejšou galaxiou v kope galaxií A2029 (teda jej ďalšie označenie A2029-BCG; BCG je skratka pre brightest cluster galaxy, najjasnejšiu klastrovú galaxiu). O morfologickom type galaxie sa diskutuje, pretože môže mať tvar plochého disku, ale viditeľného iba zo Zeme v jeho najširších rozmeroch. Väčšina šošovkových galaxií má však veľkosť v rozmedzí od 15 do 37 kpc (50 až 120 tisíc ly).
IC 1101 patrí medzi najväčšie známe galaxie, ale v astronomickej literatúre sa diskutuje o tom, ako definovať veľkosť takejto galaxie. Fotografické platne modrého svetla z galaxie (vzorkové hviezdy okrem difúzneho hala) poskytujú efektívny rádius (polomer, v ktorom je emitovaná polovica svetla) 65 ± 12 kpc (212 ± 39 tisíc ly). Galaxia má veľmi veľké halo s „difúznym svetlom“ s oveľa menšou intenzitou a siaha až do polomeru 600 kpc (2 milióny ly). Autori štúdie, ktorá identifikuje halo, dospeli k záveru, že IC 1101 je „pravdepodobne jednou z najväčších a najviac žiarivých galaxií vo vesmíre“.
Podobne ako väčšina veľkých galaxií, aj IC 1101 je tvorená množstvom hviezd bohatých na kovy, z ktorých niektoré sú o sedem miliárd rokov staršie ako Slnko, takže svietia zlatožltou farbou. V strede má jasný rádiový zdroj, ktorým je pravdepodobne supermasívna čierna diera v rozsahu hmotností 40 – 100 miliárd M☉, je jednou z najväčších známych čiernych dier vo vesmíre.
Letov L-501

Vznik a vývoj

Dňa 1. júla vyzvalo 4. oddelenie II. odboru MNO znárodnené podniky na vytvorenie projektu a dreveného modelu lietadla a následnej prezentácie do 9. augusta 1946. Podmienkou bolo zakomponovanie motoru Junkers Jumo 211, ktorého mala Česko-slovenská armáda k dispozícií v počte až 4 270 kusov.
Vývoju sa zúčastnila aj spoločnosť Letov, vtedy už Rudý Letov a začala vývoj vlastného stíhacieho stroja. Firma zhotovila jeden drevený model v mierke 1:1 a tiež drevený model určený pre aerodynamický tunel v mierke 1:5.

Konštrukcia

Firma zo začiatku uvažovala nad použitím motorových jednotiek priamo z bombardéra Ju-88, ktorý však nevyhovoval, kvôli veľkým kvapalinovým chladičom. Rovnako nevyhovovala ani myšlienka použitia krídel z FW-190.
Bol vyvíjaný podľa vlastného projektu. Mal stredné plošné zaťaženie 207 kg/cm². Firma priznala, že celkový koncept bol prevzatý z amerického P-51 Mustang. Okrem stíhacej verzie sa uvažovalo aj nad cvičnou dvojmiestnou verziou L-501a.

Trup

L-501 bol dolnoplošník kovovej konštrukcie so zaťahovacím podvozkom. Trup mal pozdĺžny profil v tvare písmena H, priečny profil v tvare písmena Z, alebo U. Poťahom letúňa mal byť lisovaný duralový plech. Pred pilotom aj za ním bola protipožiarna priehradka.

Motor

Počítalo sa s montážou motoru Jumo 211 rady F, alebo P. Na ňom, mala byť namontovaná trojlistá vrtuľa Vs11 s priemerom 3,4 m. Stroj mal pojmúť 600 l paliva uloženého v hlavnej nádrži za pilotom a niekoľkých menších v krídlach. Tiež tu bola prítomná olejová nádrž s objemom 45 litrov.
Boli však navrhované aj britské motory Rolls-Royce Dart, alebo Armstrong-Siddeley Mamba.

Pilotná kabína

Plánovalo sa vybaviť stíhač zakrytou pilotnou kabínou s nemeckými prístrojmi a pancierovým sedadlom z lietadla Fw-190 s pancierom o hrúbke 6 mm. Čelné sklo malo byť nepriestrelné s hrúbkou 60 mm.

Výzbroj

Zo začiatku sa uvažovalo iba so štyrmi guľometmi MG-131 kalibru 13 mm, ktoré boli neskôr rozšírené o ďalšie dva kanóny MG-151. Do hriadele vrtule sa mal zabudovať buď 20 mm kanón MG-151, alebo MG-131. Paľbu by umožňoval zameriavač C12D. Následne sa počítalo s pumou o hmotnosti 50 kg a štyrmi raketami celkovej hmotnosti 130 kg.

Cena

Cenová ponuka pochádzala z 9. augusta 1946 a len za zhotovenie prototypu si firma účtovala 5 579 947 Kčs, alebo v prípade troch kusov viac než 13 miliónov Kčs. Ceny sériových stíhačov boli kalkulované pre série 100, 200 a 500 strojov.
Teodor Augustín Sauter

Životopis

Narodil sa v rodine Teodora Pavla Sautera a jeho manželky Hedvigy Alžbety rodenej Wahlissovej. Študoval v Kežmarku na evanjelickom lýceu. Strednú odbornú školu vychodil v Kežmarku. V rokoch 1903 – 1904 bol praktikantom v kožiarskej fabrike v Liptovskom Mikuláši, potom pracoval v otcovom podniku, ktorý v roku 1908 prevzal a riadil.
V rokoch 1908 – 1942 bol šéfredaktorom a vydavateľom týždenníka Karpathen Post (Kartpatská pošta), v rokoch 1922 – 1937 aj jeho prílohy Zipser Heimat (Spišská vlasť), roku 1922 Zipser Landwirt (Spišský roľník).
Aktívne spolupracoval so Spolkom obchodníkov a živnostníkov v Kežmarku, bol jeho tajomníkom. Účinkoval v spišskonemeckej politickej strane Zipserdeutche Partei, v školstve a v iných verejnoprávnych združeniach. Bol novinárom a vydavateľom, podporoval niektorých spišských básnikov. V novinách, ktoré vydával a viedol sa po prvej svetovej vojne zasadzoval za ochranu záujmov spišských Nemcov, udržanie nemeckých škôl a nemeckej kultúry. Noviny Karpathen Post, ktoré viedol (šéfredaktorom bol Julius Andreas Hefty) sa zasadzovali za vytvorenie samostatnej Spišskej republiky, boli proti vzniku novej Československej republiky.
Bol zakladateľom a predsedom Sociálnej demokracie na Spiši a v Kežmarku, potom podporoval Zipser Deutsche Partei (Spišsko – nemeckú stranu). Po roku 1942 bolo vydávanie jeho novín Karpathen Post zastavené pre nesúhlas s nacistickou politikou Karpathendeutsche partei (Karpatskonemeckej strany), ktorú viedol Franz Karmasin.
Roku 1921 sa oženil s Margarétou Helenou, rodenou Kopp. Mali spolu tri deti. Starší syn Erhard pokračoval v otcovej práci, bol autorom hudobného diela Zipser Volktänze (Spišské tance). Padol ako 21 ročný na fronte.
Roku 1945 ho s celou rodinou evakuovali a až do svojej smrti žil s rodinou v ubytovni pre vysídlených v Českom Krumlove. Pracoval tu ako pastier oviec. Ich mladší syn Kurt Sauter žil v nemeckom Herne.
FlatOut 2

Ragdoll fyzika

Ragdoll fyzika bola výrazne aktualizovaná. V priebehu pretekov môže vodič vyletieť cez predné okno z auta a to napr. pri náraze do stromu vo vysokej rýchlosti. V minihrách je cieľom vystreľovať vodiča a zasiahnuť s ním cieľ (hra šípky, bowling) alebo s ním doletieť čo najďalej (hra skoky na lyžiach). Hráč môže použiť akrobaciu, kontrolovať vodiča počas letu, ale pokiaľ manévruje príliš často, vodič stratí rýchlosť a začne klesať. Keď je jasné že vodič nedosiahne cieľ, tak hráč môže použiť „postrčenie“ počas letu a tým umožní vodičovi doletieť ďalej.
Kvôli ragdoll fyzike a vystreľovania vodiča z auta je v Nemecku hra hodnotená organizáciou USK ako 18+ (pre starších ako 18 rokov). Empire Interactive uviedol nemeckú verziu hodnotenú ako 12+, v ktorej nahradil vodiča ľudskou podobou figurínou pre crash testy. Táto verzia je tiež predávaná na japonskom trhu. Hra sa veľmi dobre hrá s volantom s otáčaním o 360 stupňov.
Kneset

Komisie

Súčasťou Knesetu sú i štyri typy komisií – stále, špeciálne, etická a komisia pre dohody.

Vznik Knesetu

Kneset bol prvý krát zvolaný 14. februára 1949, deň potom čo skončil mandát dovtedajšieho parlamentného zboru Asifat ha-nivcharim, ktorý existoval v mandátnej Palestíne od roku 1920. V roku 2003 začal Kneset vypracovávať návrhy oficiálnej ústavy, založené na základných zákonoch. Posledné voľby sa konali 4. apríla 2019.

Schôdze Knesetu

Každé funkčné obdobie Knesetu je obecne známe podľa svojho poradia. Preto sa Kneset, ktorý bol zvolený v prvých voľbách v roku 1949 označuje ako prvý. Súčasný Kneset zvolený v roku 2019 je v poradí dvadsiatym prvým.

Veľkosť

Kneset má 120 členov podľa židovskej tradície Muža veľkej schôdze (po hebrejsky : כְּנֶסֶת הַגְּדוֹלָה) alebo Anshei Knesset HaGedolah (אַנְשֵׁי כְּנֶסֶת הַגְּדוֹלָה, „Muž veľkej schôdze“), tiež známe ako Veľká Synagóga, alebo Synod, čo bola schôdza 120 pisárov, mudrcov a prorokov v období od konca Biblických prorokov po začiatok skorého obdobia druhého chrámu až po skoré obdobie Helenizmu.

Voľby

120 členov Knesetu je volených z jedného celoštátneho volebného obvodu na štvorročné obdobie s výhradou výzvy na predčasné voľby. Všetci občania Izraela ktorí majú 18 a viac rokov môžu hlasovať v zákonodarných voľbách ktoré sa uskutočňujú tajným hlasovaním.

Bezpečnosť

Kneset chráni Stráž Knesetu, ochranná bezpečnostná jednotka zodpovedná za bezpečnosť budovy a členov Knesetu. Stráže sú umiestnené mimo budovy aby zabezpečili ozbrojenú ochranu a zriadenci sú umiestnení vo vnútri aby zabezpečili poriadok. Stráž Knesetu má tiež slávnostnú úlohu, zúčastňuje sa i privítania hodnostárov na Mount Herzl v predvečer Izraelského dňa nezávislosti.
Boisney

Poloha

Obec má rozlohu 5,76 km². Najvyšší bod je položený 170 m n. m. a najnižší bod 149 m n. m.

Obyvateľstvo

Počet obyvateľov obce je 277 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poslanec Európskeho parlamentu

Poslanec Európskeho parlamentu (anglicky Member of the European Parliament, skrátene MEP, inak označovaný aj ako europoslanec) je člen Európskeho parlamentu, jedinej inštitúcie Európskej únie s priamo volenými zastupiteľmi. Poslanci pochádzajú zo všetkých členských štátov EÚ.

Počet poslancov

V parlamente oficiálne zasadá 750 poslancov plus predseda. Tento počet sa však v priebehu volebného obdobia môže znížiť - napríklad v prípade smrti alebo odstúpenia poslanca jeho miesto neobsadzuje žiadny náhradník, ani sa nekonajú doplnkové voľby. Každý členský štát má presne stanovený počet poslancov v závislosti od počtu obyvateľov. Podľa tohto prerozdelenia najviac kresiel, 96, prislúcha Nemecku, štáty s najmenším zastúpením sú Malta, Luxembursko, Cyprus a Estónsko, ktoré majú po 6 poslancov. 
Slovensku podľa Zmluvy z Nice prináleží 13 europoslancov. Avšak v prvom volebnom oobdobí po svojom vstupe do EÚ, t.j. 2004-2009, malo Slovensko 14 europoslancov, pretože v tom čase ešte Rumunsko a Bulharsko nevstúpilo do EÚ a väčšina im prináležiacich kresiel bola prerozdelená medzi ostatné členské štáty.
Ako dôsledok tkz. brexitu bude mať Slovensko od volebného obdobia 2019-2024 trvale 14 europolsancov. Vyplýva to z dohody Európskeho parlamentu o prerozdelení časti uvoľnených kresiel Spojeného kráľovstva medzi zostávajúce členské štáty. Zároveň sa zníži celkový počet poslancov Európskeho parlamentu zo 751 na 705.

Voľba poslancov

Voľby sa konajú každých 5 rokov a to od roku 1979. Predtým boli členovia Európskeho parlamentu delegovaní spomedzi poslancov národných parlamentov. Jednotlivé členské štáty majú právo určiť si, akým spôsobom sa na ich území bude voliť. Napríklad zatiaľ čo na Slovensku sa do Európskeho parlamentu volí v jednom celoštátnom volebnom obvode, v Spojenom kráľovstve sa volí v 12 krajoch. Voľby sa konajú v rovnaký čas vo všetkých členských štátoch EÚ.
La Postolle

Poloha

Obec má rozlohu 11,59 km². Najvyšší bod je položený 227 m n. m. a najnižší bod 123 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blücher (rušeň)

Blücher bol jedným z prvých (raných) železničných rušňov, postavený v roku 1814 Georgeom Stephensonom.
Blücher mohol potiahnuť 30 ton rýchlosťou 6,4 km (4 míle) za hodinu. Pomenovaný bola podľa pruského generála Gebharda Leberechta von Blücher, na počesť jeho zásahu v bitke pri Waterloo a pomoc proti Napoleonovi Bonapartemu.
Hudobná skupina

Hudobná skupina alebo kapela je spoločenstvo viacerých ľudí, ktorí hrajú na nejaký hudobný nástroj a/alebo spievajú. Sú známe hudobné skupiny rôznych hudobných štýlov a žánrov. Obyčajne vystupujú na koncertoch, v kluboch a nahrávajú albumy. Termín sa používa v populárnej alebo ľudovej hudbe.
Chaourse

Poloha

Obec má rozlohu 18,6 km². Najvyšší bod je položený 187 m n. m. a najnižší bod 102 m n. m.

Obyvateľstvo

Počet obyvateľov obce je 544 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatranský seniorát

Tatranský seniorát (v plnom znení Tatranský seniorát Evanjelickej cirkvi augsburského vyznania na Slovensku, v skratke TAS) je organizačnou jednotkou Evanjelickej cirkvi a. v. na Slovensku. Seniorát patrí územne pod pôsobnosť Východného dištriktu. Vznikol v roku 1953. V senioráte je celkovo 17 cirkevných zborov. Územný rozsah seniorátu sa nezmenil ani po prijatí novej cirkevnej ústavy v roku 1993 a rozkladá sa v jednom okrese Košického kraja a to Spišská Nová Ves (okres) (Iliašovce, Spišská Nová Ves, Spišské Vlachy) a v štyroch okresoch Prešovského kraja a to Kežmarok (okres) (Kežmarok, Slovenská Ves, Spišská Belá), Levoča (okres) (Levoča), Poprad (okres) (Batizovce, Mengusovce, Poprad, Poprad-Matejovce, Poprad-Veľká, Svit, Štrba, Švábovce, Vysoké Tatry) a Stará Ľubovňa (okres) (Podolínec). Seniorát sídli v sídle cirkevného zboru seniora.

Počet členov

Zo štúdie pre nové usporiadanie mal TAS v Košickom kraji 1 010 a v Prešovskom kraji 8 710, čo je spolu 9 720 členov. s členmi
Sand (Bas-Rhin)

Poloha

Obec má rozlohu 6,35 km². Najvyšší bod je položený 161 m n. m. a najnižší bod 154 m n. m.

Obyvateľstvo

Počet obyvateľov obce je 1 149 (2009).
Nasledujúci graf zobrazuje vývoj počtu obyvateľov v obci.
Zdroje:INSEE
Pelecanimimus

Opis

Pelecanimimus patril medzi primitívne pštrosom podobné dinosaury (Ornithomimosauria). Na rozdiel od vyspelých druhov, ktoré postupným vývojom dospeli ku strate zubov, bol Pelecanimimus obdarený mimoriadne veľkým počtom zubov – 220, čo je najviac spomedzi všetkých členov Theropoda. Hlavnými črtami tela už pripomínal neskorších príbuzných. Disponoval ľahkou stavbou tela, nízkou hlavou, pomerne dlhými prednými končatinami a silnými, na beh prispôsobenými zadnými končatinami. 
Rodové meno Pelecanimimus, v preklade znamenajúce „imitátor pelikána“, dostal vďaka tomu, že jeho mimoriadne pretiahnutá hlava pripomínala hlavu pelikána, čím sa však podobnosti ešte nekončia. Odtlačky kože dokonca okrem jemného hrebeňa na hlave totiž naznačujú aj existenciu kožného vaku na hrdle, obdobného, aký majú dnešné pelikány.
Počítačová ikona

Počítačová ikona je malý piktogram, obyčajne s rozmermi od 16x16 do 128x128 pixelov reprezentujúci objekty operačného systému (súbor, adresár, zariadenie) alebo aplikácie. Ikony boli pôvodne vyvinuté ako pomôcka na uľahčenie práce s počítačom pre menej skúsených používateľov v 70-tych rokoch 20. storočia v laboratóriách Xerox v Palo Alto. Ikonovo založené používateľské rozhrania boli neskôr spopularizované firmou Apple Macintosh a neskôr Microsoft Corporation.
Helenos

Helenos (gr. Έλενος, lat. Helenus) bolo meno dvoch hrdinov trójskej vojny, jedného bojujúceho na strane Trójanov, druhého na strane Achájcov.
Z oboch je známejší syn trójskeho kráľa Priama a jeho manželky Hekaby.
V gréckych mýtoch je známy svojimi vešteckými schopnosťami. Prostredníctvom nich varoval svojho brata Parida pred cestou do Sparty. Únos manželky spartského kráľa Maneláa Heleny viedol v konečnom dôsledku k vypuknutiu trójskej vojny. Vo vojne bojoval statočne a dožil sa i jej konca.
Ako otroka si ho spolu s Hektorovou manželkou Andromachou odviedol Achillov syn Neoptolemos. Neskôr si je, po nadobudnutí slobody, vzal za manželku a spolu sa usadili na západnom pobreží Épeira. Založil tu mesto, pripomínajúce zničenú Tróju.
Druhý nositeľ tohto mena bojoval na strane Achájcov a padol v boji s Hektorom.
Lapoutroie (obec)

Poloha

Obec má rozlohu 21,12 km². Najvyšší bod je položený 1 221 m n. m. a najnižší bod 329 m n. m.

Obyvateľstvo

Počet obyvateľov obce je 1 957 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Josef Valčík

Život

Narodil sa v Smoline (dnes súčasť Valašských Kloboukov). Vyučil sa a neskôr pracoval ako garbiar v Baťovych závodoch v Zlíne a Otrokoviciach. V rokoch 1936 až 1938 vykonával základnú vojenskú službu v 22. pešom pluku v Jičíne. Po vytvorení Protektorátu Čechy a Morava odišiel roku 1939 do emigrácie s cieľom zapojiť sa do boja proti nacizmu. Postupne sa dostal cez Slovensko, Maďarsko, Juhosláviu, Grécko, Turecko a Sýriu do Francúzska.
Počas bojov medzi Francúzskom a Nemeckom v roku 1940 bojoval na fronte v rámci 2. česko-slovenského pluku. Po páde Francúzska bol evakuovaný do Spojeného kráľovstva, kde bol pridelený k 2. práporu česko-slovenskej samostatnej brigády. Absolvoval výcvik pre rotmajstrov pechoty, ktorý ukončil v marci 1941 ako najlepší zo všetkých frekventantov kurzu. Následne sa prihlásil k nasadeniu v nepriateľskom tyle. Po absolvovaní výcviku bol pridelený k skupine Silver A, kde bol menovaný do funkcie zástupcu veliteľa.
S touto skupinou bol v noci z 28. na 29. decembra 1941 vysadený nad územím Česko-Slovenska neďaleko Poděbrad. V nasledujúcich dňoch sa pohyboval vo východných Čechách a na Českomoravskej vrchovine. Po nadviazaní kontaktu s domácim odbojom sa mu podarilo nakrátko usadiť v prvotriednom pardubickom hoteli Veselka, ktorého majiteľ Arnošt Košťál na seba vzal riziko a s falošnými dokladmi ho zamestnal ako čašníka pod menom Miloslav Šolc. Podieľal sa na vybudovaní široko rozvetvenej spravodajskej organizácie a mal veľký podiel na celom jej úspechu. Už v marci 1942 však Gestapo podniklo záťah, ale Valčíkovi sa podarilo uniknúť a premiestniť sa do Prahy. Tam sa stretol s Adolfom Opálkom, Jozefom Gabčíkom a Janom Kubišom. Spoločne potom pripravili a 27. mája v Libni uskutočnili atentát na Heydricha.
Po atentáte sa Valčík počas vlny razií a nacistických represií ukrýval spolu s ostatnými atentátnikmi v úkryte v pravoslávnom kostole sv. Cyrila a Metoda na Resslovej ulici s pomocou kňaza Gorazda, ktorý im poskytol úkryt v kostolnej krypte. Tento úkryt však bol po čase vyzradený a kostol bol obkľúčený Nemcami. Po márnom boji 18. júna 1942 Valčík spolu s ostatnými atentátnikmi spáchal samovraždu. V roku 2002 bol Josef Valčík povýšený do hodnosti plukovníka in memoriam.
Scharrachbergheim-Irmstett

Poloha

Obec má rozlohu 3,22 km². Najvyšší bod je položený 316 m n. m. a najnižší bod 172 m n. m.

Obyvateľstvo

Počet obyvateľov obce je 1 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Romain-sur-Meuse

Poloha

Obec má rozlohu 16,44 km². Najvyšší bod je položený 489 m n. m. a najnižší bod 329 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vingt-Hanaps

Poloha

Obec má rozlohu 11,58 km². Najvyšší bod je položený 319 m n. m. a najnižší bod 153 m n. m.

Obyvateľstvo

Počet obyvateľov obce je 476 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
PRVÁ PENZIJNÁ SPRÁVCOVSKÁ SPOLOČNOSŤ POŠTOVEJ BANKY

Dejiny

Pôsobenie Prvej penzijnej na slovenskom trhu začalo v roku 1995. Ponúkala možnosť investovať do podielových fondov. 
Počas jej histórie zriadila už 61 podielových fondov. Do roku 2009 bola Prvá penzijná jediná správcovská spoločnosť, ktorá spravovala uzavreté podielové fondy.

Služby

V súčasnosti má Prvá penzijná 10 podielových fondov. Má viac ako 90 000 klientov a objem majetku vo fondoch prekročil hranicu 600 000 000€.).
Ján Došek

Životopis

Študoval na gymnáziu v Skalici a v Trnave. Učiteľ v Smolinskom, úradník nakladateľstva Academia v Bratislave, nakladateľstva Slovenskej ligy a i. podnikov, pracovník Slovenskej knihy v Nitre. V roku1954 – 1955 riaditeľ Banskobystrických pekární. Prvé sociálne motivované básne publikoval v Slovenských smeroch, Eláne, Kultúrnom živote a i.
Maron (Meurthe-et-Moselle)

Poloha

Obec má rozlohu 19,1 km². Najvyšší bod je položený 404 m n. m. a najnižší bod 211 m n. m.

Obyvateľstvo

Počet obyvateľov obce je 831 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električka zvaná Túžba

Električka zvaná Túžba (angl. A Streetcar Named Desire) je dráma amerického autora T. Williamsa z roku 1947. V slovenčine bola prvýkrát publikovaná v roku 1966.
Hra zobrazuje konflikt medzi neurotickou a v spomienkach žijúcou ženu (Blanche) s jej drsným a realistickým švagrom (Stanley Kowalski). Hlavná téma je teda konflikt medzi ilúziou prechádzajúcou v sebaklam a realizmom prechádzajúcim v prízemnosť. V hre víťazí realizmus. Stanley Blanche znásilní a Blanche, ktorej to nikto nechce uveriť, odvezú od ústavu pre choromyseľných.
Bezange-la-Grande

Poloha

Obec má rozlohu 17,24 km². Najvyšší bod je položený 311 m n. m. a najnižší bod 203 m n. m.

Obyvateľstvo

Počet obyvateľov obce je 168 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ashmorov a Cartierov ostrov

Cartier

Ostrov Cartier objavil v roku 1800 kapitán Nash na lodi Cartier, podľa ktorej dostal meno.
Hearthstone: Heroes of Warcraft

Princíp

Hra je postavená na jednoduchom princípe - zabiť protivníka, ktorý ma 30 životov. Hrá sa na ťahy, pričom hráči vzájomne používajú svoje karty. Začínajúci hráč má 3 karty, jeho protivník 4 + jednu bonusovú ("The Coin"), ktorá mu pridá 1 mana kryštál navyše (len na jedno kolo). Na začiatku svojho kola si hráč ťahá kartu. Každé kolo dostane 1 mana kryštál, pričom ich maximálny počet je 10. Každý hráč má jedinečný balík kariet, ktorý si sám vytvorí alebo bude hrať s náhodným. Tento balíček (ang. deck) pozostáva z 30 kariet. V balíčku môže byť 1 karta maximálne 2 krát, aby sa zachovala rovnováha medzi kartami a postavami. V každej hre má hráč k dispozícii celý svoj balíček. Keď použije všetkých 30, v ďalších kolách dostáva 1 poškodenie (ang. Fatigue). Každým ďalším kolom sa zvyšuje o 1.

Postavy a schopnosti

Nachádza sa tu 9 postáv z hry World of Warcraft. Pre autenticitu zachovávame anglické názvy. Každá postava má niekoľko svojich unikátnych kariet a "hero power" - schopnosť, ktorá stoji 2 many a je pre každého hrdinu unikátna. Každá postava reprezentuje inú triedu (class). Pomocou rôznych kariet je možné získať iné hero powers, uvádzame zopár príkladov.
Karta Justicar Trueheart: Vylepší štartovaciu hero power na lepšiu (vo výpise uvedená ako "lepšia verzia").
Karta Charged Hammer: Zbraň, ktorá po opotrebovaní zmení hero power.
Karta Sir Finley Mrrglton: Pri zahraní má hráč možnosť vybrať si jednu z troch hero powers.
Shadowform: Kúzlo (spell), ktoré nahradí hero power inou, pri ďalšom zahratí vylepšenou.

Warrior

Hrdina: Garrosh Hellscream | Hero power: Armor up! - +2 armor | Vylepšená verzia: Tank up! - +4 armor.
Mage
Hrdina: Jaina Proudmore | Hero power: Fireblast - Daj 1 damage (= mínus život). | Vylepšená verzia: Fireblast Rank 2 - Daj 2 damage.
Priest
Hrdina: Anduin Wrynn | Hero power: Lesser Heal - Vylieč (heal) dva životy | Vylepšená verzia: Heal - Vylieč 4 životy.
Paladin
Hrdina: Uther Lightbringer | Hero power: Reinforce - Spawni (umiestni do hracej plochy) 1/1 miniona (viď definíciu minionov) | Vylepšená verzia: The Silver hand - Spawni dvoch 1/1 minionov.
Shaman
Hrdina: Thrall | Hero power: Totemic Call - Náhodne spawni jeden zo štyroch totemov (minioni s menšími efektami) | Vylepšená verzia: Totemic Slam - Spawni jeden zo štyroch totemov, ktorý si zvolíš.
Hunter
Hrdina: Rexxar | Hero power: Steady shot - Daj dva damage do nepriateľovho hrdinu. | Vylepšená verzia: Ballista shot - Daj tri damage do nepriateľovho hrdinu.
Warlock
Hrdina: Gul'dan | Hero power: Life tap - Tvoj hrdina dostane -2 health (život) a potiahne si kartu. | Vylepšená verzia: Soul tap - Potiahni si kartu.
Rogue
Hrdina: Valeera Sanguinar | Hero power: Dagger mastery - Equpni (priprav) si 1/2 zbraň. | Vylepšená verzia: Poisoned dagers - Equipni 2/2 zbraň.
Druid
Hrdina: Malfurion Stormrage | Hero power: Shapeshift - Získaj +1 armor a daj tvojmu hrdinovi +1 útok na toto kolo. | Vylepšená verzia: Dire Shapeshift - Získaj +2 armor a daj tvojmu hrdinovi +2 útok na toto kolo.
Saint-Julien-de-Gras-Capou

Poloha

Obec má rozlohu 6,14 km². Najvyšší bod je položený 470 m n. m. a najnižší bod 323 m n. m.

Obyvateľstvo

Počet obyvateľov obce je 65 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Amant-de-Bonnieure

Poloha

Obec má rozlohu 10,67 km². Najvyšší bod je položený 129 m n. m. a najnižší bod 65 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE